CELEX: 31992R1911
Language: ro
Date: 1992-07-09 00:00:00
Title: Regulamentul (CEE) nr. 1911/92 al Comisiei din 9 iulie 1992 privind clasificarea anumitor mărfuri în Nomenclatura combinată

02/Volumul 05
            
            
               RO
            
            
               Jurnalul Ofícial al Uniunii Europene
            
            
               29
            
         31992R1911
   
               L 192/23
            
            
               JURNALUL OFÍCIAL AL UNIUNII EUROPENE
            
            
               
            
         
      REGULAMENTUL (CEE) NR. 1911/92 AL COMISIEI
   
   din 9 iulie 1992
   privind clasificarea anumitor mărfuri în Nomenclatura combinată
   COMISIA COMUNITĂȚILOR EUROPENE,
   având în vedere Tratatul de instituire a Comunității Economice Europene,
   având în vedere Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful Vamal Comun (1), astfel cum a fost modificat ultima dată prin Regulamentul (CEE) nr. 1039/92 al Comisiei (2), în special articolul 9,
   întrucât, pentru a asigura aplicarea uniformă a Nomenclaturii combinate anexate la regulamentul menționat anterior, este necesar să fie adoptate dispoziții privind clasificarea mărfurilor prevăzute de anexa la prezentul regulament;
   întrucât Regulamentul (CEE) nr. 2658/87 stabilește regulile generale de interpretare a Nomenclaturii combinate; întrucât aceste reguli se aplică, de asemenea, oricărei alte nomenclaturi care se bazează pe aceasta, chiar parțial sau, eventual, adăugând subdiviziuni la aceasta, și care se stabilește prin reglementări comunitare specifice, în vederea aplicării unor măsuri tarifare sau de altă natură, în cadrul comerțului cu mărfuri;
   întrucât, în temeiul regulilor generale menționate anterior, mărfurile descrise în coloana 1 a tabelului anexat la prezentul regulament trebuie încadrate la codurile NC corespunzătoare, indicate în coloana 2, în conformitate cu explicațiile indicate în coloana 3;
   întrucât ar trebui ca, sub rezerva măsurilor în vigoare în Comunitate cu privire la sistemul dublu de control și la supravegherea comunitară prealabilă și a posteriori a produselor textile la importul în Comunitate, informațiile tarifare obligatorii emise de autoritățile vamale ale statelor membre în ceea ce privește clasificarea mărfurilor în nomenclatura vamală și care nu sunt conforme cu prezentul regulament să poată fi în continuare invocate de către titularul acestora, pe parcursul unei anumite perioade, în conformitate cu dispozițiile articolului 6 din Regulamentul (CEE) nr. 3796/90 al Comisiei (3), în cazul în care acesta a încheiat un contract precum cel preconizat la articolul 14 alineatul (3) paragraful al doilea litera (a) sau (b) din Regulamentul (CEE) nr. 1715/90 al Consiliului (4); întrucât măsurile prevăzute de prezentul regulament sunt conforme cu avizul Comitetului pentru Nomenclatură în ceea ce privește produsele nr. 1, 3, 4, 5, 6, 7, 8 și 9 din tabelul anexat;
   întrucât Comitetul pentru Nomenclatură nu a emis un aviz în termenul stabilit de președinte în ceea ce privește produsul nr. 2 din tabelul anexat,
   ADOPTĂ PREZENTUL REGULAMENT:
   Articolul 1
   Mărfurile descrise în coloana 1 a tabelului anexat sunt încadrate în Nomenclatura combinată la codurile NC corespunzătoare, indicate în coloana 2 a tabelului menționat anterior.
   Articolul 2
   Sub rezerva măsurilor în vigoare în Comunitate cu privire la sistemul dublu de control și la supravegherea comunitară prealabilă și a posteriori a produselor textile la importul în Comunitate, informațiile tarifare obligatorii emise de autoritățile vamale ale statelor membre în ceea ce privește clasificarea mărfurilor în nomenclatura vamală și care nu sunt conforme cu prezentul regulament pot fi în continuare invocate de către titularul acestora, în conformitate cu dispozițiile articolului 6 din Regulamentul (CEE) nr. 3796/90, pe parcursul unei perioade de șaizeci de zile de la intrarea în vigoare a prezentului regulament, în cazul în care acesta a încheiat un contract precum cel preconizat la articolul 14 alineatul (3) paragraful al doilea litera (a) sau (b) din Regulamentul (CEE) nr. 1715/90.
   Articolul 3
   Prezentul regulament intră în vigoare în a douăzeci și una zi de la data publicării în Jurnalul Oficial al Comunităților Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 9 iulie 1992.
      
         
            Pentru Comisie
         
         Christiane SCRIVENER
         
         
            Membru al Comisiei
         
      
   
   
      (1)  JO L 256, 7.9.1987, p. 1.
   
      (2)  JO L 110, 28.4.1992, p. 42.
   
      (3)  JO L 365, 28.12.1990, p. 17.
   
      (4)  JO L 160, 26.6.1990, p. 1.
   ANEXĂ
   
               Descrierea mărfurilor
            
            
               Clasificare
               Codul NC
            
            
               Explicație
            
         
               (1)
            
            
               (2)
            
            
               (3)
            
         
               1.   Articol de îmbrăcăminte ușoară din tricot, unicolor (100 % bumbac), destinat să acopere partea superioară a corpului, coborând până sub talie, cu mâneci lungi. Prezintă o răscroială rotunjită la nivelul gâtului, prevăzută cu bandă elastică ajustată și înaltă (lățime: 4 centimetri). Acest articol prezintă de asemenea o deschizătură parțială în față, pornind de la răscroiala gâtului, care se închide cu nasturi dreapta peste stânga, pliuri la nivelul umerilor, precum și umerașe interioare (a se vedea fotografia 501) (1).
            
            
               6106 10 00
            
            
               Clasificarea se stabilește în conformitate cu dispozițiile regulilor generale 1 și 6 de interpretare a Nomenclaturii combinate, cu nota 4 de la capitolul 61, precum și cu textul codurilor NC 6106 și 6106 10 00.
               A se vedea de asemenea notele explicative ale Nomenclaturii combinate privind codurile NC 6106.
               Deoarece prezintă caracteristicile generale ale unei bluze tip cămașă (croiala, garnitura și aspectul general), acest articol de îmbrăcăminte nu poate fi încadrat ca articol asemănător unui pulover de la codul NC 6110.
            
         
               2.   Set de două articole de îmbrăcăminte, prezentate într-un ambalaj pentru vânzarea cu amănuntul, compus din:
               
                           (a)
                        
                        
                           un articol de îmbrăcăminte din tricot, reiat, bicolor (80 % bumbac, 20 % poliamidă), de tip catifea, destinat să acopere partea superioară a corpului, cu mâneci lungi și cu răscroiala gâtului rotunjită, fără deschizătură. Acest articol prezintă benzi elastice, aplicate la răscroiala gâtului, la bază și la extremitatea mânecilor. (A se vedea fotografia 504 A) (1);
                        
                     
                           (b)
                        
                        
                           pantaloni confecționați din tricot unicolor (80 % bumbac, 20 % poliamidă) de tip catifea, din talie până la glezne, fără deschizătură la talie. Acest articol se strânge la nivelul taliei cu ajutorul unui elastic și prezintă o bandă elastică aplicată la extremitățile inferioare. (A se vedea fotografia 504 B) (1).
                        
                     
            
               6108 31 90
            
            
               Clasificarea se stabilește în conformitate cu dispozițiile regulilor generale 1 și 6 de interpretare a Nomenclaturii combinate, cu nota 8 de la capitolul 61, precum și cu textul codurilor NC 6108, 6108 31 și 6108 31 90.
               Luând în considerare aspectul său general și natura țesăturii, acest set este considerat pijama.
            
         
               3.   Articol de îmbrăcăminte din tricot (100 % bumbac), destinat să acopere partea superioară a corpului până sub talie, cu guler dreapta peste stânga, fără deschizătură, din tricot reiat, cu mâneci scurte.
               Acest articol prezintă de asemenea un element decorativ la nivelul pieptului, precum și un tiv la extremitatea mânecilor și la bază. (A se vedea fotografia 453) (1).
            
            
               6110 20 99
            
            
               Clasificarea se stabilește în conformitate cu dispozițiile regulilor generale 1 și 6 de interpretare a Nomenclaturii combinate, cu textul codurilor NC 6110, 6110 20 și 6110 20 99, precum și cu notele explicative ale codului NC 6110.
               Acest articol este asemănător cu un pulover.
            
         
               4.   Articol de îmbrăcăminte din tricot (100 % fibre sintetice), destinat să acopere partea superioară a corpului până sub talie, cu guler fără deschizătură, cu mâneci lungi, cu bandă elastică din tricot la extremitatea mânecilor și un tiv la bază. Acest articol prezintă de asemenea o piesă triunghiulară, inserată în față la nivelul răscroielii gâtului, din tricot reiat (A se vedea fotografia 452) (1).
            
            
               6110 30 99
            
            
               Clasificarea se stabilește în conformitate cu dispozițiile regulilor generale 1 și 6 de interpretare a Nomenclaturii combinate, cu textul codurilor NC 6110, 6110 30 și 6110 30 99, precum și cu notele explicative ale codului NC 6110.
            
         
               5.   Articol de îmbrăcăminte confecționat din cauciuc alveolar, acoperit pe fiecare față cu tricot, destinat să acopere partea inferioară a corpului, din talie până deasupra genunchilor, acoperind în mod separat picioarele, fără deschizătură. Cusăturile acestui articol sunt acoperite cu o bandă elastică (șort) (A se vedea fotografia 503) (1).
            
            
               6113 00 10
            
            
               Clasificarea se stabilește în conformitate cu dispozițiile regulilor generale 1 și 6 de interpretare a Nomenclaturii combinate, cu nota 1 (e) de la capitolul 95, precum și cu textul codurilor NC 6113 și 6113 00 10.
            
         
               6.   Articole de încălțăminte din tricot, fără tălpi aplicate (compoziție din fibre textile: 85 % fibră acrilică, 13 % nailon, 2 % alte fibre), prevăzute cu benzi antiderapante din policlorură de vinil (PVC), aplicate pe partea care intră în contact cu solul, destinate să faciliteze mersul pe suprafețe lustruite sau alunecoase (A se vedea fotografia 467) (1).
            
            
               6115 93 99
            
            
               Clasificarea se stabilește în conformitate cu dispozițiile regulilor generale 1 și 6 de interpretare a Nomenclaturii combinate, precum și cu textul codurilor NC 6115, 6115 93 și 6115 93 99.
            
         
               7.   Compoziție de articole textile confecționate din țesătură buclată de tip buret („éponge”) (100 % bumbac), prezentate într-un ambalaj pentru vânzarea cu amănuntul, cuprinzând:
            
            
                
            
            
               Clasificările se stabilesc în conformitate cu dispozițiile regulilor generale 1 și 6 de interpretare a Nomenclaturii combinate, precum și cu textul codurilor NC 6209, 6209 20 00, 6302 și 6302 60 00.
               A se vedea de asemenea notele explicative ale Sistemului Armonizat referitoare la regula generală 3 (b) punctul X (b) de interpretare a nomenclaturii. Această compoziție de articole textile nu poate fi considerată un set.
            
         
               (a)   un articol destinat să fie purtat de bebeluși, de formă dreptunghiulară, cu o margine prevăzută cu o glugă având un element decorativ aplicat. Prezintă două cordoane destinate să fie legate la nivelul taliei, situate la două dintre extremitățile sale (halat de baie) (A se vedea fotografia 466 A) (1);
            
            
               6209 20 00
            
         
               (b)   o mănușă de toaletă de formă dreptunghiulară (A se vedea fotografia 466 B) (1);
            
            
               6302 60 00
            
         
               (c)   o bărbiță pentru copii, cu două șireturi care se leagă la nivelul cefei (A se vedea fotografia 466 C) (1).
            
            
               6209 20 00
            
         
               8.   Articol confecționat din tricot elastic care strânge glezna și o parte a labei piciorului, prezentând un orificiu la nivelul călcâiului. Extremitățile și marginile orificiului sunt prevăzute cu o bandă de cauciuc care strânge călcâiul (gleznieră) (A se vedea fotografia 469) (1).
            
            
               6307 90 10
            
            
               Clasificarea se stabilește în conformitate cu dispozițiile regulilor generale 1 și 6 de interpretare a Nomenclaturii combinate, cu nota 1 (b) de la capitolul 90, precum și cu textul codurilor NC 6307, 6307 90 și 6307 90 10.
            
         
               9.   Articol confecționat din cauciuc alveolar, acoperit pe fiecare față cu un tricot care strânge genunchiul și o parte a piciorului, prezentând un orificiu la nivelul rotulei. Prezintă, de asemenea, în partea posterioară, o bandă elastică ce acoperă cusătura (genunchieră). (A se vedea fotografia 502) (1).
            
            
               6307 90 10
            
            
               Clasificarea se stabilește în conformitate cu dispozițiile regulilor generale 1 și 6 de interpretare a Nomenclaturii combinate, cu nota 1 (b) de la capitolul 90, precum și cu textul codurilor NC 6307, 6307 90 și 6307 90 10.
            
         
      
   
      
   
      
   
      
   
      (1)  Fotografiile au un caracter pur indicativ.